เรียน ผู้อำนวยการเขตบางคอแหลม
สำเนา หัวหน้าฝ่ายสิ่งแวดล้อมและสุขาภิบาล
ตามที่ได้แจ้งร้องเรียนเรื่องเดือดร้อน ปัญหาเสียงรบกวน จากร้านอาหาร ตำนานคนอีสาน ถนนเจริญราษฎร์ ต่อฝ่ายสิ่งแวดล้อม สำนักงานเขตบางคอแหลม ผ่าน 1555 รวมถึงได้แจ้งทาง 191 เพื่อระงับเหตุเสียงดังรบกวนหลายครั้ง ตั้งแต่เดือน พ.ย. 2565 จนถึงครั้งล่าสุด เมื่อ 23 พ.ค. 2566 และตามที่ทางเขตได้เข้าดำเนินการต่อร้านดังกล่าวแล้วนั้น ถึงแม้ว่าทางเขตจะแจ้งว่ามีการแก้ไขแต่การแก้ไขดังกล่าวเมื่อ 31 พ.ค. 2566 ร้านดังกล่าวยังคงก่อเสียงรบกวน และผู้ร้องพยายามอดทนเพราะคิดว่าทางร้านกำลังแก้ไข แต่เสียงรบกวนลดลงบางช่วงเวลาใน 3-4 คืนแรกหลังจากที่ทางเขตฯได้เข้าดำเนินการเท่านั้น และปัจจุบันร้านดังกล่าวกลับมาเปิดเพลงเสียงดัง รบกวนตั้งแต่ประมาณ 22.00น. จนถึง หลัง02.00น. เช่นเดิม โดยผู้ร้องแนบบันทึกรายการโทรศัพท์แจ้งเหตุต่อ 191 ไว้เพื่อเป็นข้อมูล
จึงขอให้ท่านฯ ได้ดำเนินการบังคับใช้กฎหมายอย่างเด็ดขาดต่อทางร้าน เพื่อยุติเสียงรบกวนดังกล่าวด้วย เพื่อบรรเทาความเดือดร้อนของผู้ร้องและผู้อยู่อาศัยใกล้เคียง และขอติดตามการตรวจสอบเรื่องการเปิดบริการหลัง 24.00น. ของร้านดังกล่าวว่าเป็นไปตามกฎหมายหรือไม่
#1555 #bkkrongtook